Пасьля ўшанаваньня рымскіх сьвятыняў а. Ян Майсейчык адправіўся ў горад Бары на поўдні Італіі, дзе ў разам з манахамі-дамініканамі, якія апякуюцца тамашнімі сьвятынямі, прыняў удзел Малітве за еднасьць хрысьціянаў. 12 чэрвеня айцец Ян адслужыў Боскую Літургію на мошчах сьвятаначальніка Міколы Цудатворцы, архібіскупа Міраў Лікійскіх, у інтэнцыі антвэрпанскай грэка-каталіцкай парафіі, усіх яе вернікаў, і за тых, чые імёны былі пададзеныя руплівымі вернікамі перад пачаткам паломніцкага падарожжа.